4.1.2023
SK
Úradný vestník Európskej únie
L 2/17
(7)
Úrad vo svojom vedeckom stanovisku dospel k záveru, že hrachová a ryžová bielkovina fermentovaná mycéliami huby Lentinula edodes je za navrhovaných podmienok použitia bezpečná.
Toto vedecké stanovisko preto poskytuje dostatočné dôvody na preukázanie toho, že fermentovaná hrachová a ryžová bielkovina, ak sa používa v/vo jemnom pečive, chlebe, rožkoch, krutónoch, pizzi, raňajkových cereáliách, cereálnych tyčinkách, nápojoch na báze ovocia a zeleniny, nápojových práškoch na okamžité použitie, kakaových a čokoládových cukrovinkách, analógoch mliečnych výrobkov a náhradách nemliečnych pokrmov na reguláciu hmotnosti, výrobkoch na báze fermentovaného mlieka, výrobkoch na báze cestovín, mäsových prípravkoch a mäsových výrobkoch, polievkach (pripravených na priamu konzumáciu) a polievkových koncentrátoch alebo práškoch, šalátoch, analógoch mäsa, nápojoch na báze mlieka a jednorazových náhradách pokrmov na reguláciu hmotnosti, určených pre bežnú populáciu, spĺňa podmienky na jej umiestnenie na trh v súlade s článkom 12 ods.
1 nariadenia (EÚ) 2015/2283.
(8)
Úrad vo svojom vedeckom stanovisku takisto poznamenal, že jeho záver o bezpečnosti novej potraviny bol založený na vedeckých štúdiách a údajoch z podrobného opisu výrobného procesu a analýz zloženia novej potraviny uvedených v spise žiadateľa, bez ktorých by novú potravinu nemohol posúdiť a nemohol by dospieť k záveru.
(9)
Komisia požiadala žiadateľa, aby v súlade s článkom 26 ods.
2 písm.
b) nariadenia (EÚ) 2015/2283 podrobnejšie objasnil odôvodnenie poskytnuté v súvislosti s jeho tvrdením, že dané vedecké štúdie a údaje sú predmetom priemyselného vlastníctva, a aby zároveň objasnil svoje tvrdenie o výhradnom práve na ich používanie.
(10)
Žiadateľ vyhlásil, že v čase podania žiadosti mal vlastnícke a výhradné práva na používanie údajov z vedeckých štúdií a údajov o podrobnom opise výrobného procesu a analýzach zloženia novej potraviny a že tretie strany nemôžu mať zákonný prístup k týmto údajom, nemôžu ich používať ani odkazovať na ne.
(11)
Komisia posúdila všetky informácie, ktoré poskytol žiadateľ, a usúdila, že dostatočne preukazujú splnenie požiadaviek stanovených v článku 26 ods.
2 nariadenia (EÚ) 2015/2283.
Vedecké štúdie a údaje o podrobnom opise výrobného procesu a analýzach zloženia novej potraviny by sa preto mali chrániť v súlade s článkom 27 ods.
1 nariadenia (EÚ) 2015/2283.
Preto by mal mať povolenie umiestňovať hrachovú a ryžovú bielkovinu fermentovanú mycéliami huby Lentinula edodes na trh v rámci Únie počas obdobia piatich rokov od nadobudnutia účinnosti tohto nariadenia iba žiadateľ.
(12)
Obmedzenie povolenia týkajúceho sa novej potraviny a používania vedeckých štúdií a vedeckých údajov obsiahnutých v dokumentácii žiadateľa výhradne na žiadateľa však nebráni tomu, aby sa o povolenie umiestniť na trh rovnakú novú potravinu uchádzali následní žiadatelia, pokiaľ sa ich žiadosť zakladá na zákonne získaných informáciách, ktoré slúžia ako podklad na získanie takéhoto povolenia.
(13)
Je vhodné, aby zápis hrachovej a ryžovej bielkoviny fermentovanej mycéliami huby Lentinula edodes ako novej potraviny do únijného zoznamu nových potravín obsahoval informácie uvedené v článku 9 ods.
3 nariadenia (EÚ) 2015/2283.
(14)
Hrachová a ryžová bielkovina fermentovaná mycéliami huby Lentinula edodes by sa mala zaradiť do únijného zoznamu nových potravín stanoveného vo vykonávacom nariadení (EÚ) 2017/2470.
Príloha k vykonávaciemu nariadeniu (EÚ) 2017/2470 by sa preto mala zodpovedajúcim spôsobom zmeniť.
(15)
Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
PRIJALA TOTO NARIADENIE:
Článok 1 1.
Je povolené uvádzať na trh v rámci Únie hrachovú a ryžovú bielkovinu fermentovanú mycéliami huby Lentinula edodes (húževnatca jedlého, šii-take).
Hrachová a ryžová bielkovina fermentovaná mycéliami huby Lentinula edodes (húževnatca jedlého, šii-take) sa zaraďuje do únijného zoznamu nových potravín stanoveného vo vykonávacom nariadení (EÚ) 2017/2470.